ग्रामीणों को जलसंरक्षण का संदेश दिया
ठीकरी | पीजी कॉलेज के स्वामी विवेकानंद कॅरियर मार्गदर्शन प्रकोष्ठ और सृजन, भाषा उन्नयन एवं अभिव्यक्ति क्लब ने प्रशिक्षित रंगकर्म के विद्यार्थियों के समूह कॅरियर नाट्य दल के सदस्यों ने नाटक के माध्यम से जागरुकता फैलाई। दल ने ठीकरी ब्लॉक के उजवनी, घट्टी, जरवई व सेंगवाल में अपनी नाट्य प्रस्तुति देकर ग्रामीणों को हंसाया। साथ ही जल प्रदूषण और जल संकट के प्रति जागरूक किया। समाधान समाज सेवा समिति की ओर से किए जा रहे इन नाटकों में यह दर्शाया गया है कि जल के बढ़ते दुरुपयोग और प्रदूषण से वर्षा के देवता इंद्र वर्षा रोक देते हैं। धरतीवासियों के पश्चाताप के बाद पुनः वर्षा होती है। दल प्रमुख सुनिल बामनियां ने नल जल योजना की जानकारी दी। मुख्य भूमिकाएं वैभव शर्मा, कैलाश वर्मा, गंगेश शर्मा, सुनिल वलाया, सायसिंह मेहता, गोलू सिसौदिया ने निभाई। ठीकरी ब्लॉक की समन्वयक तेजल चौहान के नेतृत्व में यह प्रस्तुतियां हो रही हैं। नाटक की पटकथा डॉ. मधुसूदन चौबे व निर्देेशन शताब्दी अगल्चा और अंतिम मौर्य का है।
hin_Deva hin_Deva